**APSTIPRINĀTS**

Vidzemes plānošanas reģiona

iepirkumu komisijas

2016. gada 19. maija sēdē

(protokola Nr. VPR/2016/05/1)

**VIDZEMES PLĀNOŠANAS REĢIONS**

**Iepirkuma**

*saskaņā ar Publisko iepirkumu likuma 82.pantu*

**“Degvielas iegāde Vidzemes plānošanas reģiona vajadzībām”**

**nolikums**

**Iepirkuma identifikācijas Nr. VPR/2016/05**

**Cēsis**

**2016. gads**

**VISPĀRĪGĀ INFORMĀCIJA**

1. **Iepirkuma identifikācijas numurs:** VPR/2016/05
2. **Pasūtītājs**:

|  |  |
| --- | --- |
| **Pasūtītāja nosaukums** | Vidzemes plānošanas reģions |
| **Adrese** | J. Poruka iela 8-108, Cēsis, LV-4101 |
| **Reģistrācijas Nr.** | 90002180246 |
| **Kontaktpersona** | Ieva Kalniņa Vidzemes plānošanas reģiona Teritorijas plānošanas nodaļas vadītāja |
| **Tālruņa nr.** | Tālr.: +371 64116006Fakss: +371 64116012Mob. +371 26533464 |
| **E-pasta adrese** | vidzeme@vidzeme.lv; ieva.kalnina@vidzeme.lv |
| **Darba laiks** | No pirmdienas līdz ceturtdienai ieskaitot 08:30 – 17:00,piektdienās no 08:30 – 16:00. Pārtraukums no 12:30 – 13:00. |

1. **Iepirkuma priekšmets –** ziemas un vasaras degvielas iegāde Pretendenta degvielas uzpildes stacijās, turpmāk – DUS, Vidzemes plānošanas reģiona vajadzībām atbilstoši tehniskās specifikācijas prasībām (1.pielikums).

CPV galvenais kods – [09100000-0](http://www.iub.gov.lv/lv/iubcpv/parent/232/clasif/main/) Degvielas.

1. Iepirkuma priekšmets nav sadalīts daļās.
2. **Iepirkuma procedūras veids** – iepirkuma procedūra saskaņā ar Publisko iepirkuma likuma 8.2 panta prasībām.
3. **Paredzamais iepirkuma priekšmeta apjoms:**
	1. bezsvina benzīns – paredzamais apjoms 32 100 litri;
	2. dīzeļdegviela – paredzamais apjoms 16 350 litri.
4. **Līguma izpildes termiņš** – **36 (trīsdesmit seši)** mēneši no līguma noslēgšanas dienas vai līdz iepirkuma nolikuma 8.punktā norādītās plānotās līgumcenas apguvei.
5. **Plānotā līgumcena** – līdz 41 500 EUR (četrdesmit viens tūkstotis pieci simti *euro*) bez PVN. Pasūtītājam līguma izpildes laikā nav pienākums apgūt visu šajā punktā norādīto plānoto līgumcenu.
6. Piedāvājuma izvēles kritērijs ir šī nolikuma prasībām atbilstošs piedāvājums ar viszemāko cenu par finanšu piedāvājumā norādīto zemāko kopējo summu degvielai ar atlaidi.
7. **Iepirkuma izziņošana un informācijas sniegšana par iepirkumu**
	1. Iepirkuma Nolikums ir bez maksas brīvi un tieši pieejams Vidzemes plānošanas reģiona mājas lapā internetā <http://www.vidzeme.lv/lv/iepirkumi>. Ar iepirkuma Nolikumu ieinteresētie piegādātāji ir tiesīgi iepazīties līdz **2016. gada 30. maijam plkst. 10:00** uz vietas, Vidzemes plānošanas reģionā, Jāņa Poruka ielā 8-108, Cēsīs, Cēsu novadā, iepriekš sazinoties pa tālr. +371 64116006 vai mob. tālr. +371 26533464.
	2. Saziņa starp Pasūtītāju un Pretendentiem iepirkuma ietvaros notiek latviešu valodā pa pastu, faksu 64116012, elektroniski (izmantojot kontaktpersonas elektronisko pasta adresi) vai iesniedzot personīgi Vidzemes plānošanas reģionā, Jāņa Poruka ielā 8-108, Cēsīs, Cēsu novadā, LV-4101.
8. **Piedāvājumu iesniegšana**
	1. Piedāvājuma iesniegšanas laiks: Piedāvājums jāiesniedz personīgi vai pa pastu. Piedāvājumi jāiesniedz **līdz 2016. gada 30. maijam plkst. 10:00**.
	2. Piedāvājuma iesniegšanas vieta: Vidzemes plānošanas reģions – Jāņa Poruka ielā 8-108, Cēsīs, Pasta adrese: Jāņa Poruka ielā 8-108, Cēsis, Cēsu novads, LV-4101.
	3. **Piedāvājumu publiska atvēršana nav paredzēta**.
	4. Pretendenti rakstveidā slēgtā aploksnē paziņojumā par iepirkumu noteiktā termiņā un vietā iesniedz piedāvājumu, kas sastāv no pieteikuma, kurā tiek izteikta Pretendenta vēlme piedalīties iepirkumā un Nolikumā noteiktajiem dokumentiem.
	5. Visas ieinteresētās personas piedāvājumu var iesniegt, sākot ar dienu, kad paziņojums par iepirkumu ir publicēts Vidzemes plānošanas mājas lapā [www.vidzeme.lv](http://www.vidzeme.lv) sadaļā – „Iepirkumi” <http://www.vidzeme.lv/lv/iepirkumi>, līdz Nolikumā norādītajam termiņam.
	6. Piedāvājumi, kuri iesniegti pēc 11.1.punktā minētā termiņa vai kas nav noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, netiks vērtēti un neatvērti tiks atdoti (nosūtīti) atpakaļ iesniedzējam.
	7. Pretendents var atsaukt vai mainīt savu piedāvājumu līdz piedāvājuma iesniegšanas termiņa beigām.
	8. Iesniegtie piedāvājumi pēc piedāvājuma iesniegšanas termiņa beigām ir Pasūtītāja īpašums un netiek atdoti atpakaļ Pretendentiem, izņemot Nolikuma 11.6., 11.7.punktā un Publisko iepirkumu likuma 55.panta 4.1 daļā minēto gadījumu.
	9. Piedāvājumu iesniedz slēgtā aploksnē (iepakojumā), uz kuras ir norādīts:
		1. Pasūtītāja nosaukums un adrese;
		2. iepirkuma nosaukums un identifikācijas numurs;
		3. Pretendenta nosaukums un reģistrācijas numurs (juridiskai personai) vai vārds un uzvārds (fiziskai personai), kā arī adrese, tālruņa numurs/-i, faksa numurs un e-pasta adrese, un **informācija – „Neatvērt līdz 2016. gada 30. maijam plkst. 10:00”.**
	10. Iepirkuma piedāvājums jāiesniedz drukātā veidā 2 eksemplāros (viens oriģināls un viena kopija).
	11. Piedāvājumam jābūt skaidri salasāmam, bez labojumiem un dzēsumiem, dokumentiem jābūt ar satura rādītāju, numurētām, cauršūtām lappusēm. Auklu galu sējuma vietas pārlīmē un norāda kopējo lappušu skaitu, kā arī apstiprina ar Pretendenta pilnvarotās vai Pretendentaparaksttiesīgās personas parakstu, norādot paraksta atšifrējumu un amatu.
	12. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā.
	13. Ja piedāvājumam pievieno dokumentu kopijas, tās apliecina saskaņā ar Dokumentu juridiskā spēka likuma prasībām un 28.09.2010. Ministru kabineta noteikumiem Nr.916 „Dokumentu izstrādāšanas un noformēšanas kārtība”.

*Piezīme: Iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ar nosacījumu, ka* *viss piedāvājums ir cauršūts vai caurauklots*, *atbilstoši Nolikuma prasībām.*

* 1. Pretendents iesniedz parakstītu piedāvājumu. Piedāvājumu ir parakstījusi paraksttiesīgā vai pilnvarotā amatpersona (pievienojot piedāvājumam pilnvaru vai tās apliecinātu kopiju), norādot pilnu amata nosaukumu (ietverot organizācijas nosaukumu), parakstu un paraksta atšifrējumu.
1. **Pretendentam jāiesniedz šādi dokumenti:**
	1. Pretendenta pieteikums dalībai iepirkumā (2.pielikums). Pieteikumu paraksta Pretendenta paraksttiesīgā persona vai pilnvarotā persona.
	2. Ārvalstī reģistrēts pretendents – kompetentas attiecīgās ārvalsts izsniegts dokuments, kas apliecina, ka pretendents ir reģistrēts atbilstoši normatīvo aktu prasībām.
	3. Pilnvara (vai cits dokuments, piemēram, komercreģistra (vai līdzvērtīgā reģistrā ārvalstīs) izziņa ar amatpersonu ar paraksta tiesībām uzskaitījumu), kas apliecina piedāvājumu parakstījušās personas tiesības uzņemties saistības Pretendenta vārdā.
	4. Spēkā esošu Latvijas Republikas Valsts ieņēmuma dienesta izsniegtu Speciālo atļauju (licenci) naftas produktu mazumtirdzniecībai (kopija) vai arī līdzvērtīgas ārvalstu iestādes izdotu dokumentu, kas atbilstoši attiecīgās valsts normatīvajiem aktiem apliecinātu ārvalstu Pretendenta tiesības nodarboties ar degvielas mazumtirdzniecību Latvijas Republikas teritorijā.
	5. Degvielas sertifikātu kopijas, kas apliecina degvielas atbilstību Latvijas nacionālajiem standartiem (LVS EN228), Eiropas Savienības standartiem un citu starptautisko vai reģionālo standartizācijas organizācijas standartiem, kā arī normatīvo aktu prasībām, t.sk., Ministru kabineta 2000. gada 26. septembra noteikumiem Nr.332 „Noteikumi par benzīna un dīzeļdegvielas atbilstības novērtēšanu”.
	6. Pretendenta apliecinājums, ka piedāvātā dīzeļdegviela ziemas sezonā nodrošinās aukstumnoturību līdz –32°C temperatūrai.
	7. Ja Pretendents piesaista apakšuzņēmējus, tad Pretendenta apliecinājums tam, kuru no līguma daļām Pretendents plāno nodot apakšuzņēmējiem, norādot apakšuzņēmējus un tiem nododamo darbu apjomu, tajā skaitā % no kopējā. Apakšuzņēmēji papildus iesniedz rakstisku apliecinājumu par gatavību piedalīties iepirkuma līguma izpildē.

**13. Tehniskais piedāvājums**

* 1. Pretendents iesniedz parakstītu tehnisko piedāvājumu saskaņā ar Tehniskajā specifikācijā (1.pielikums) noteiktajām prasībām.
	2. Tehniskajam piedāvājumam Pretendents pievieno (vai piedāvājumā iekļauj informāciju):
		1. degvielas uzpildes staciju sarakstu (norādot adreses, darba laiku) un klientu apkalpošanas sistēmas aprakstu (degvielas kartes, norēķinu kārtība) DUS, kurās Pretendents piedāvā iegādāties degvielu ar degvielas iegādes kredītkartēm 24 (divdesmit četras) stundas diennaktī, ar to atrašanās vietām un adresēm;
		2. apliecinājums, ka Pretendents piedāvā iegādāties degvielu, izmantojot Pretendenta bezmaksas kredītkartes degvielas iegādei mazumtirdzniecībā;
		3. degvielas iegādes mazumtirdzniecībā kredītkaršu izgatavošanas un piegādes termiņš;
		4. nekvalitatīvas/bojātas vai nozaudētas kredītkartes atjaunošanas termiņš;
		5. Tehniskajā specifikācijā norādīto papildus pakalpojumu saņemšanas iespējas Pretendenta degvielas uzpildes stacijās.
1. **Finanšu piedāvājums**
	1. Visām piedāvājumā ietvertajām cenām ir jābūt norādītām *euro* atbilstoši oficiāli noteiktajam kursam **ar trīs zīmēm** aiz komata un ir jāaptver visi tām piemērojamie nodokļi, piegādes izmaksas u.c. izmaksas, izņemot pievienotās vērtības nodokli, kas tiek norādīts atsevišķi.
	2. Finanšu piedāvājumā (3.pielikums) jānorāda:
		1. viena litra Tehniskajā specifikācijā norādītajam prasību līmenim atbilstoša degvielas mazumtirdzniecības cena Pretendenta Cēsu pilsētas administratīvajā teritorijā esošajā degvielas uzpildes stacijā, kas ir tuvākā Pasūtītāja juridiskajai adresei – Jāņa Poruka iela 8-108, Cēsis, LV-4101;
		2. atlaide 15.2.1.apakšpunktā norādītajam vienam litram degvielas, kura būs spēkā visu līguma darbības laiku (*euro*);
		3. viena Tehniskajā specifikācijā norādītajam prasību līmenim atbilstoša degvielas litra mazumtirdzniecības vidējā cena ar 15.2.2.apakšpunktā norādīto atlaidi.
	3. Gadījumā, ja Pretendents piedāvā Pasūtītājam tā DUS iegādāties auto ekspluatācijas materiālus vai automašīnas mazgāšanas pakalpojumam, tad Finanšu piedāvājumā (3.pielikums) jānorāda:
		1. piedāvātā atlaide auto ekspluatācijas materiāliem – % no preču cenas, kura būs spēkā norēķinos ar Pasūtītāju visu iepirkuma līguma darbības laiku;
		2. piedāvātā atlaide automašīnas mazgāšanas pakalpojumam – % no pakalpojuma cenas, kura būs spēkā norēķinos ar Pasūtītāju visu līguma darbības laiku.
2. **Piedāvājuma izvēle**
	1. Piedāvājumu atvēršanu un izvērtēšanu veic Pasūtītāja iepirkumu komisija slēgtās sēdēs bez Pretendentu klātbūtnes. No pilnībā iepirkuma tehniskās specifikācijas prasībām atbilstošiem piedāvājumiem iepirkumu komisija izvēlēsies piedāvājumu ar zemāko cenu.
	2. Zemākās cenas piedāvājumu iepirkumu komisija nosaka, salīdzinot Pretendentu piedāvāto viena litra degvielas cenu kopā ar atlaidi vienam litram degvielas mazumtirdzniecībā.
	3. Finanšu piedāvājumu sagatavo saskaņā ar nolikumam pievienoto finanšu piedāvājuma formu (3.pielikums) un tehnisko specifikāciju (1.pielikums).
	4. Cenas norāda EUR (cenai par vienu vienību – ar precizitāti trīs cipari aiz komata, kopējai summai –ar precizitāti divi cipari aiz komata), norādot pastāvīgo atlaidi EUR no piedāvātās cenas.
	5. Degvielas cena nosakāma kā vidējā mazumtirdzniecības cena (bez PVN) Cēsu pilsētas administratīvajā teritorijā esošajā degvielas uzpildes stacijā, kas ir tuvākā Pasūtītāja juridiskajai adresei – Jāņa Poruka iela 8-108, Cēsis, LV-4101, **2016. gada 27. maijā**.
	6. Pretendents norāda tehniskās specifikācijas prasībām atbilstošas degvielas mazumtirdzniecības cenu (bez atlaides un bez PVN) degvielas uzpildes stacijā Cēsu pilsētas administratīvajā teritorijā, kas ir tuvākā Pasūtītāja juridiskajai adresei – Jāņa Poruka iela 8-108, Cēsis, LV-4101, attiecīgajā datumā – **2016. gada 27. maijā**.
	7. Ja minētajā datumā attiecīgajā degvielas uzpildes stacijā degvielas mazumtirdzniecības cena (bez atlaides) ir mainījusies, Pretendents norāda tās dienas augstāko cenu bez PVN.
	8. Pretendents ietver piedāvājumā finanšu piedāvājuma norādītās cenas apliecinošus dokumentus **2016. gada 27. maijā** (piemēram, kases aparāta attiecīgās dienas pārskata „Z” izdrukas kopijas vai citi līdzvērtīgi dokumenti).
	9. Ja atšķirsies Pretendenta finanšu piedāvājuma tabulā norādītā cena no piedāvājumam pievienotajos cenu apliecinošajos dokumentos norādītās cenas, Vidzemes plānošanas reģiona iepirkuma komisija kopējās līgumcenas aprēķiniem par pamatu izmantos cenu, kas norādīta cenu apliecinošajos dokumentos.
	10. Lai izvēlētos **piedāvājumu ar viszemāko cenu**, iepirkuma komisija vērtēs Finanšu piedāvājumā norādīto Kopējo līgumcenu.
	11. Pēc iepirkuma līguma noslēgšanas Pasūtītājs no Piegādātāja degvielu iepirks par mazumtirdzniecības cenu, kas attiecīgajā dienā ir spēkā, piemērojot Pretendenta piedāvājumā norādīto pastāvīgo atlaidi.
	12. Līguma izpildes laikā Pretendenta piedāvājumā noteiktā atlaide EUR no degvielas mazumtirdzniecības cenas paliek nemainīga un nav pakļauta izmaiņām.
	13. Visām Pretendenta izmaksām, kas saistītas ar iepirkuma priekšmetu, jābūt iekļautām veiktajos aprēķinos (degvielas karšu izgatavošana u.c.). Papildus izmaksas, kas nav iekļautas un norādītas finanšu piedāvājumā, netiks ņemtas vērā, noslēdzot iepirkuma līgumu.
	14. Iepirkuma komisija ir tiesīga labot aritmētiskās kļūdas Pretendentu finanšu piedāvājumā. Par kļūdu labojumu un laboto piedāvājuma summu komisija paziņo Pretendentam, kura pieļautās kļūdas labotas.
	15. Pretendentu un piedāvājumu izvērtēšanā Iepirkumu komisija pārbauda to atbilstību iepirkuma prasībām un tehniskai specifikācijai.
	16. Konstatējot Pretendenta vai piedāvājuma neatbilstību kādai no iepirkuma prasībām, Iepirkuma komisijai ir tiesības izslēgt Pretendentu no turpmākas dalības iepirkumā un neizskatīt piedāvājumu.
	17. Pēc piedāvājumu izvērtēšanas Iepirkumu komisija pieņem kādu no šādiem lēmumiem:
		1. ar kāda no Pretendentiem atzīšanu par iepirkuma uzvarētāju;
		2. par iepirkuma izbeigšanu, neizvēloties nevienu no Pretendentiem, ja iepirkumam nav iesniegti Piedāvājumi vai arī iesniegtie Piedāvājumi neatbilst noteiktajām prasībām.
	18. Pasūtītājs var jebkurā brīdī pārtraukt iepirkumu, ja tam ir objektīvs pamatojums.
	19. Iepirkumu komisija var pieprasīt no Pretendenta papildus informāciju, kā arī pārbaudīt Pretendenta sniegto informāciju tai pieejamās publiskās datu bāzēs.
	20. Iepirkumu komisijas tiesības un pienākumus, kas nav atrunāti šajās prasībās, regulē Publisko iepirkumu likums un citi spēkā esošie normatīvie akti.
3. **Pretendenta tiesības un pienākumi**
	1. Iesniedzot piedāvājumu, pieprasīt apliecinājumu, ka piedāvājums ir saņemts.
	2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	3. Sniegt patiesu informāciju.
	4. Sniegt atbildes uz iepirkuma komisijas pieprasījumiem par papildu informāciju, kas nepieciešama piedāvājumu atbilstības pārbaudei, salīdzināšanai un vērtēšanai.
	5. Segt visas izmaksas, kas saistītas ar piedāvājumu sagatavošanu un iesniegšanu.
	6. Nodrošināt, ka Pasūtītājs piedāvājumu saņem līdz piedāvājumu iesniegšanas termiņa beigām.
	7. Apvienoties grupā ar citiem Pretendentiem un iesniegt vienu kopēju piedāvājumu.
	8. Pretendentiem ir pienākums sekot līdzi informācijai un ņemt vērā iepirkumu komisijas skaidrojumus vai atbildes, kas tiek publicētas Vidzemes plānošanas reģiona mājas lapā internetā.
	9. Pretendents, kas iesniedzis piedāvājumu iepirkumā, uz kuru attiecas Publisko iepirkumu likuma 8.2 panta noteikumi, un kas uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā. Administratīvās rajona tiesas spriedumu var pārsūdzēt kasācijas kārtībā Augstākās tiesas Senāta Administratīvo lietu departamentā. Lēmuma pārsūdzēšana neaptur Līguma darbību.
4. **Pasūtītāja tiesības un pienākumi**
	1. Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams Pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai Pretendents precizē dokumentus, kas iesniegti komisijai.
	2. Nodrošināt iepirkuma norisi un dokumentēšanu.
	3. Labot aritmētiskās kļūdas Pretendenta finanšu piedāvājumā.
	4. Pieaicināt atzinumu sniegšanai neatkarīgus ekspertus ar padomdevēja tiesībām.
	5. Jebkurā brīdī pārtraukt iepirkumu, ja tam ir objektīvs pamatojums.
	6. Citas iepirkuma komisijas tiesības saskaņā ar Latvijas Republikas Publisko iepirkumu likumu, šiem noteikumiem un Latvijas Republikā spēkā esošajiem normatīvajiem aktiem.
	7. Pasūtītājs Publisko iepirkumu likuma 8.2 panta piektās daļas 1., 2. vai 3. punktā minēto apstākļu esamību pārbaudīs Publisko iepirkumu likuma 8.2 panta noteiktajā kārtībā.
	8. Pēc piegādātāju rakstiska pieprasījuma normatīvajos aktos noteiktajā kārtībā sniegt informāciju par nolikumu.
	9. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.
	10. Lemt par iesniegtā piedāvājuma noraidīšanu, ja tiek konstatēts, ka tas neat­bilst Nolikuma prasībām.
	11. Pieņemt lēmumu par iepirkuma uzvarētāju vai objektīva iemeslu dēļ izbeigt iepirkumu, neizvēloties nevienu piedāvājumu.
	12. Pieņemt lēmumu slēgt līgumu ar nākamo atbilstošo piedāvājumu, ja uzvarētājs atsakās noslēgt iepirkuma līgumu.
5. **Pielikumi:**
	1. 1.pielikums – Tehniskā specifikācija;
	2. 2.pielikums – Pieteikums dalībai iepirkumā;
	3. 3.pielikums – Finanšu piedāvājums;
	4. 4.pielikums – Līguma projekts.

|  |
| --- |
| **1.Pielikums**Iepirkuma *„Degvielas iegāde Vidzemes plānošanas reģiona vajadzībām”* nolikumamIepirkuma identifikācijas Nr. VPR/2016/05 |

**Tehniskā specifikācija**

1. **Pasūtītājs: Vidzemes plānošanas reģions**,reģ. nr. 90002180246, J. Poruka iela 8-108, Cēsis, LV-4101.
2. **Iepirkuma priekšmets un CPV kods –** ziemas un vasaras degvielas iegāde Pretendenta degvielas uzpildes stacijās, turpmāk – DUS, Vidzemes plānošanas reģiona vajadzībām atbilstoši tehniskās specifikācijas prasībām.

CPV galvenais kods – [09100000-0](http://www.iub.gov.lv/lv/iubcpv/parent/232/clasif/main/) Degvielas.

1. **Paredzamais iepirkuma priekšmeta apjoms:**
	1. bezsvina benzīns – paredzamais apjoms 32 100 litri;
	2. dīzeļdegviela – paredzamais apjoms 16 350 litri.

*Piezīme: Paredzamais degvielas iepirkuma apjoms var mainīties (samazināties vai palielināties), taču jebkurā gadījumā maksājumi par iegādāto degvielu nepārsniedz plānoto līgumcenu.*

1. **Līguma izpildes termiņš** – **36 (trīsdesmit seši)** mēneši no līguma noslēgšanas dienas vai līdz iepirkuma nolikuma 8.punktā norādītās plānotās līgumcenas apguvei.
2. **Plānotā līgumcena** – līdz 41 500 EUR (četrdesmit viens tūkstotis pieci simti *euro*) bez PVN. Pasūtītājam līguma izpildes laikā nav pienākums apgūt visu šajā punktā norādīto plānoto līgumcenu.
3. Pasūtītājam ir tiesības iegādāties degvielu Pasūtītājam nepieciešamajā apjomā pa veidiem, neizmantojot plānoto iepirkuma apjomu vai summu, un Pretendents nav tiesīgs šajā sakarā celt jebkāda veida pretenzijas.
4. Pretendents, ja tas ir iespējams, nodrošina iespēju Pasūtītājam iegādāties citas transportlīdzekļu ekspluatācijai un uzturēšanai nepieciešamas preces (logu mazgājamais šķidrums, dzesēšanas šķidrums – tosols, antifrīzs) vai automazgāšanas pakalpojumu, kuru plānotā līgumcena ir līdz 2000 EUR. Pasūtītājs ir tiesīgs neizmantot visu plānoto summu, un Pretendents nav tiesīgs šajā sakarā celt jebkāda veida pretenzijas.

*Piezīme: Paredzamā plānotā cena var mainīties (samazināties vai palielināties), taču jebkurā gadījumā maksājumi kopā ar iegādātās degvielas summu nepārsniedz plānoto līgumcenu.*

1. **Paredzamā līguma izpildes (degvielas iegādes un uzpildes) vieta**: Pretendenta degvielas uzpildes stacijās (turpmāk – DUS), kā arī (atkarībā no piedāvājuma) savu apakšuzņēmēju DUS visu diennakts laiku Latvijā un Eiropas Savienībā ar Pretendenta izsniegtām degvielas uzpildes kredītkartēm.
2. Pretendenta piegādātā degviela atbilst Latvijas nacionālajiem standartiem (LVS EN228), Eiropas Savienības standartiem un citu starptautisko vai reģionālo standartizācijas organizācijas standartiem, kā arī normatīvo aktu prasībām, t.sk., Ministru kabineta 2000. gada 26. septembra noteikumiem Nr.332 „Noteikumi par benzīna un dīzeļdegvielas atbilstības novērtēšanu” (katram degvielas veidam).
3. Pretendentam ir jānodrošina, ka norēķini par saņemto preci degvielas uzpildes stacijās tiek veikti, izmantojot Pretendenta izsniegtās degvielas kredītkartes. Norēķinos (rēķinā) ar Pasūtītāju Pretendents viena litra cenai piemēro iepirkumā piedāvāto atlaidi, un tā ir spēkā visu iepirkuma līguma darbības laiku.
4. Degvielas un citu transportlīdzekļu ekspluatācijai un uzturēšanai nepieciešamo preču iegādes veids: izmantojot Pretendenta bez maksas izsniegtās degvielas elektroniskās norēķinu kredītkartes (ar magnētisko celiņu vai ar čipu), kas ir bezskaidras naudas norēķinu kredītkartes degvielas, pakalpojuma vai preču iegādei, turpmāk – degvielas kredītkartes.
5. Nepieciešamais degvielas kredītkaršu skaits: ne mazāk kā 14 kredītkartes, paredzot iespēju izgatavot papildus degvielas kredītkartes pēc Pasūtītāja pieprasījuma:
	1. degvielas kredītkaršu derīguma termiņš – visā līguma darbības laikā;
	2. degvielas kredītkaršu izgatavošanas un piegādes termiņš – 3 (trīs) darba dienu laikā pēc karšu informācijas saņemšanas bez maksas izsniedz Pasūtītājam degvielas kredītkartes, to PIN kodus un degvielas kredītkaršu lietošanas noteikumus;
	3. nekvalitatīvas/bojātas vai nozaudētas degvielas kredītkartes atjaunošanas termiņš – ne vēlāk kā 3 (trīs) darba dienu laikā no rakstiska pieprasījuma izdarīšanas dienas.
6. Pretendentam jānodrošina, ka degvielas kredītkartēm ir iespējams noteikt limitus (diennakts uzpildes limits, mēneša limits, vienreizējās uzpildes limits), atsevišķus degvielas veidus un ierobežojumus preču vai pakalpojumu iegādei.
7. Pretendentam vienu reizi mēnesī, bet ne vēlāk kā līdz 15.datumam, ir jāiesniedz atskaite un rēķins par degvielas kredītkaršu izmantošanu iepriekšējā mēnesī. Atskaitē un rēķinā ir norādīta informācija par visām darbībām, kas veiktas ar katru konkrēto kredītkarti attiecīgajā mēnesī, norādot degvielas, preču vai pakalpojuma nosaukumu, daudzumu un cenu par vienu vienību, veiktās darbības datumu, čeka numuru, iegādes vietu, kā arī piemēroto atlaidi, kopējo apmaksas summu bez PVN, PVN likmes lielumu un summu ar PVN. Pretendents var paredzēt apmaksas dokumenta nosūtīšanu ne tikai elektroniski, bet arī pa pastu. Elektroniski sagatavotam apmaksas dokumentam, kas iesniegts formātā, no kura nav iespējams datus pārnest MS Excel (\*.xls) formātā, klāt jāpievieno šajā punktā noteiktā informācija MS Excel (\*.xls) formātā.
8. Savstarpējie norēķini tiks veikti pēc faktiski saņemtajām precēm, veicot 100% pēcapmaksu ne vēlāk kā 30 (trīsdesmit) dienu laikā pēc atskaites un rēķina saņemšanas.
9. Pretendenta degvielas uzpildes stacijas, kurās Pretendents nodrošina norēķinu iespējas ar tā izsniegtajām degvielas kredītkartēm 24 stundas diennaktī, atrodas visos Latvijas Republikas reģionos, citās Eiropas Savienības un Eiropas ekonomiskās zonas valstīs, tai skaitā Pretendentam ir degvielas uzpildes stacijas (DUS) Vidzemes reģionā – Cēsīs, Valmierā, Madonā, Gulbenē, Smiltenē\*.
10. Attālums starp divām tuvākajām Pretendenta degvielas uzpildes stacijām (vai citām degvielas uzpildes stacijām, kurās var tikt veikti norēķini ar Pretendenta izsniegto degvielas kredītkarti) Baltijas valstīs (Latvija, Lietuva, Igaunija) ir ne vairāk kā 200 (divi simti) km, Pārējās Eiropas Savienības un Ekonomiskās zonas valstīs – ne vairāk kā 400 (četri simti) km.
11. Pretendentam degvielas uzpildes stacijā ir jānodrošina bez papildu samaksas šādi pakalpojumi: kompresors ar manometru pareizai gaisa spiediena kontrolēšana un regulēšanai riepās, ūdens stiklu mazgāšanai, salvetes roku slaucīšanai.
12. Pretendents piedāvājumā papildus norāda:
	1. degvielas uzpildes staciju tīkls Rīgā – norādīta Pretendenta mājas lapas sadaļa vai atsevišķa interneta vietne, kur atrodama informācija;
	2. degvielas uzpildes staciju tīkls Latvijā – norādīta Pretendenta mājas lapas sadaļa vai atsevišķa interneta vietne, kur atrodama informācija;
	3. degvielas uzpildes staciju tīkls Igaunijā – norādīta Pretendenta mājas lapas sadaļa vai atsevišķa interneta vietne, kur atrodama informācija;
	4. degvielas uzpildes staciju tīkls Lietuvā – norādīta Pretendenta mājas lapas sadaļa vai atsevišķa interneta vietne, kur atrodama informācija;
	5. degvielas uzpildes staciju tīkls Eiropas Savienības un Ekonomiskās zonas valstīs – norādīta Pretendenta mājas lapas sadaļa vai atsevišķa interneta vietne, kur atrodama informācija.
13. Pretendents ir atbildīgs par sniegtās informācijas atbilstību un patiesumu. Iepirkuma komisija ir tiesīga pārbaudīt Pretendenta sniegtās informācijas atbilstību (interneta vietnes „Google” sadaļas „Maps” piedāvātais rīks „Saņemt braukšanas norādījumus”), un, konstatējot Pretendenta nepatiesu informāciju piedāvājumā, izslēgt to no piedāvājumu vērtēšanas.
14. Pretendentam ir jānorāda viena kontaktpersona (telefons, fakss, e-pasta adrese), ar kuru Pasūtītājs operatīvi var sazināties par līguma izpildes un norēķinu jautājumiem.

\* DUS ir jābūt izvietotām minēto pilsētu administratīvajās teritorijās vai ne tālāk kā 1 km attālumā no pilsētas administratīvās teritorijas robežām.

|  |
| --- |
| **2.Pielikums**Iepirkuma *„Degvielas iegāde Vidzemes plānošanas reģiona vajadzībām”* nolikumamIepirkuma identifikācijas Nr. VPR/2016/05 |

**PIETEIKUMS**

PRETENDENTS, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(Juridiskai personai – nosaukums, reģistrācijas numurs, juridiskā adrese;*

*fiziskai personai* – *vārds, uzvārds, personas kods, adrese )*

kuru pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(pārstāvja/pilnvarotās personas amats un vārds un uzvārds, pilnvarojuma pamats)*

ar šī pieteikuma iesniegšanu:

piesakās piedalīties iepirkumā „Degvielas iegāde Vidzemes plānošanas reģiona vajadzībām”, iepirkuma identifikācijas Nr. VPR/2016/05, un piedāvā veikt iepirkuma priekšmetā minēto preču piegādi saskaņā ar iepirkuma nolikuma un tā sastāvā esošā Piegādes līguma noteikumiem par kopējo Līguma cenu:

|  |  |  |  |
| --- | --- | --- | --- |
| Iepirkuma priekšmets | Kopējā līgumcena EUR bez PVN (*summa ar cipariem un vārdiem)* | PVN 21%(*summa ar cipariem un vārdiem)* | Kopējā līgumcena EUR*,* t.sk., PVN 21%(*summa ar cipariem un vārdiem)* |
| Degvielas iegāde Vidzemes plānošanas reģiona vajadzībām |  |  |  |

1. apliecina, ka ir iepazinies ar iepirkuma „Degvielas iegāde Vidzemes plānošanas reģiona vajadzībām”, iepirkuma identifikācijas Nr. VPR/2016/05, nolikumu, t.sk., līgumu un tehnisko specifikāciju, piekrīt šajos dokumentos izvirzītajām prasībām, un tam šajā sakarā nav nekādu pretenziju;
2. apņemas ievērot iepirkuma „Degvielas iegāde Vidzemes plānošanas reģiona vajadzībām”, iepirkuma identifikācijas Nr. VPR/2016/05, nolikuma prasības;
3. apņemas parakstīt iepirkuma „Degvielas iegāde Vidzemes plānošanas reģiona vajadzībām”, iepirkuma identifikācijas Nr. VPR/2016/05, nolikuma sastāvā esošo līgumu nolikumam pievienotajā redakcijā, ja iepirkuma komisija pieņem lēmumu piešķirt tam tiesības slēgt konkrēto līgumu.

**Vispārēja informācija par Pretendentu**

|  |  |
| --- | --- |
| **1.** | **Pretendenta nosaukums:** |
| **2.** | **Adrese (juridiskā adrese un biroja adrese):** |
| **3.** | **Kontaktpersona (amats, vārds, uzvārds):** |
| **4.** | **Tālruņa Nr.:** |
| **5.** | **Faksa Nr.:** |
| **6.** | **E-mail:** |
| **7.** | **Nodarbināto skaits:** |
| **8.** | **Pretendenta darbības sfēra (īss apraksts):** |
| **9.**  | **Finanšu rekvizīti:** |
| **Bankas nosaukums:** |  |
| Bankas adrese (tai skaitā pilsēta, valsts, pasta indekss) |  |
| **Bankas kods:** |  |
| **Konta numurs:** |  |

Informācija, kas pēc Pretendenta domām ir uzskatāma par ierobežotas pieejamības informāciju, atrodas Pretendenta piedāvājuma \_\_\_\_\_\_\_\_\_\_\_\_\_\_ lpp.

Pārstāvja/pilnvarotās personas vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ieņemamais amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

20\_\_\_. gada \_\_\_\_\_\_\_\_\_\_\_\_\_\_\_\_\_\_\_\_ z.v.

|  |
| --- |
| **3.Pielikums**Iepirkuma *„Degvielas iegāde Vidzemes plānošanas reģiona vajadzībām”* nolikumamIepirkuma identifikācijas Nr. VPR/2016/05 |

 **FINANŠU PIEDĀVĀJUMS**

|  |  |  |  |  |  |
| --- | --- | --- | --- | --- | --- |
| **Preces veids** | **Mērvienība** | **Kopējais daudzums** | **Degvielas cena Cēsu DUS 27.05.2016.,****EUR (bez PVN)[[1]](#footnote-1)** | **Pastāvīgās atlaides apmērs, EUR** (**bez PVN)** | **Summa, EUR**(**bez PVN)** |
|
| 1 | 2 | 3 | 4 |  5 | 6=3x(4-5) |
| **Benzīns**  | litri | 32 100 |   |   |   |
| **Dīzeļdegviela** | litri | 16 350 |   |   |   |
|  |  |  | Kopējā līgumcena EUR |   |
|  |  |  |  | PVN 21% |   |
|  |  |  | Pavisam kopā EUR |   |

1. Visā iepirkuma līguma darbības laikā Pretendents piedāvā Pasūtītajam:

\_\_\_\_\_\_ % atlaidi auto ekspluatācijas materiāliem no preču cenas;

\_\_\_\_\_\_ % atlaidi automašīnas mazgāšanas pakalpojumam.[[2]](#footnote-2)

1. Ar šo apliecinām piedāvāto cenu pamatotību un spēkā esamību. Apliecinām, ka norādītās izmaksas līguma darbības laikā netiks mainītas. Finanšu piedāvājumā ir ietvertas visas izmaksas, lai nodrošinātu tehniskajā specifikācijā noteikto prasību izpildi.

|  |  |
| --- | --- |
| Pilnvarotās personas paraksts: |  |
| Vārds, uzvārds: |  |
| Amats: |  |

|  |
| --- |
| **4.Pielikums**Iepirkuma *„Degvielas iegāde Vidzemes plānošanas reģiona vajadzībām”* nolikumamIepirkuma identifikācijas Nr. VPR/2016/05 |

**Piegādes līgums**

Cēsīs, 2016. gada \_\_\_. \_\_\_\_\_\_\_\_\_\_\_\_\_

**Vidzemes plānošanas reģions**, reģistrācijas Nr. 90002180246, adrese – J.Poruka iela 8-108, Cēsis, Cēsu novads, LV 4101, turpmāk – Pircējs, tā Administrācijas vadītājas Gunas Kalniņas-Priedes personā, kura rīkojas saskaņā ar Nolikumu, no vienas puses,

un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Pārdevējs, no otras puses, turpmāk kopā – Puses, noslēdz līgumu par turpmāk minēto:

Pamatojoties uz iepirkuma „Degvielas iegāde Vidzemes plānošanas reģiona vajadzībām”, iepirkuma id. Nr. VPR/2016/05, rezultātiem, noslēdz šādu Piegādes līgumu, turpmāk – Līgums:

1. **LĪGUMA PREKŠMETS**
	1. Pārdevējs pārdod un Pircējs iegādājas *<iepirkuma priekšmets tiks precizēts, slēdzot iepirkuma līgumu>* (turpmāk – Prece) saskaņā ar Tehnisko specifikāciju (Līguma 1.pielikums) un Pārdevēja piedāvājumu (Līguma 2.pielikums), kas ir neatņemamas Līguma sastāvdaļas.
	2. Pircējs pērk Preci Pārdevēja degvielas uzpildes stacijās (turpmāk tekstā – DUS) Latvijas Republikas teritorijā un ES valstīs, izmantojot Pārdevēja derīgas degvielas kredītkartes (turpmāk tekstā – Karte). Kartes ir bez maksas un to derīguma termiņš ir spēkā visā Līguma darbības laikā.
	3. Visā Līguma darbības laikā Pircējs ir tiesīgs iegādāties degvielu (bezsvina benzīns – paredzamais apjoms 32 100 litri un dīzeļdegviela – paredzamais apjoms 16 350 litri) un *citas transportlīdzekļu ekspluatācijai un uzturēšanai nepieciešamās preces un automazgāšanas pakalpojums (līdz 2000* EUR) *< tiks precizēts, slēdzot iepirkuma līgumu>*.
	4. Pasūtītājam ir tiesības pēc nepieciešamības iegādāties degvielu, *citas preces vai pakalpojumu < tiks precizēts slēdzot iepirkuma līgumu>* vajadzīgajā apjomā pa veidiem, neizmantojot visu plānoto iepirkuma apjomu.
2. **LĪGUMA KOPĒJĀ SUMMA UN NORĒĶINU KĀRTĪBA**
	1. Pircējs Līguma darbības laikā pērk Preci par kopējo summu, kas nepārsniedz **41 500** **EUR** (četrdesmit viens tūkstotis pieci simti *euro*), pievienotās vērtības nodoklis 21% – 8715 EUR (astoņi tūkstoši septiņi simti piecpadsmit euro), kopā **50 215 EUR** (piecdesmit tūkstoši divi simti piecpadsmit *euro*), turpmāk – Līguma cena.
	2. Degvielas cena tiek noteikta saskaņā ar degvielas mazumtirdzniecības cenu Pārdevēja DUS, piemērojot atlaidi *EUR* \_\_\_\_ (\_\_\_\_\_\_\_\_*euro*) no viena litra mazumtirdzniecības cenas degvielas iegādei Latvijas Republikas teritorijā esošajos Pārdevēja DUS. Degvielas un atlaižu cenā ietilpst visi nodokļi.
	3. Norēķināšanās par degvielu un citām precēm notiek Pārdevēja DUS, Pircējam izmantojot Kartes.
	4. Pārdevējs līdz katra mēneša 15.datumam par Karšu izmantošanu iepriekšējā mēnesī iesniedz Pircējam rēķinu (apmaksas dokumentu). Apmaksas dokuments satur informāciju par visām darbībām, kas veiktas ar katru konkrētu Karti attiecīgajā mēnesī, norādot preču nosaukumu, daudzumu un cenu par vienu vienību, veiktās darbības datumu, čeka numuru, iegādes vietu, kā arī piemēroto atlaidi, kopējo apmaksas summu bez PVN, PVN likmes lielumu un summu ar PVN.
	5. Pārdevējs nodrošina rēķina nosūtīšanu ne tikai elektroniski, bet arī pa pastu. Elektroniski sagatavotam apmaksas dokumentam, kas iesniegts formātā, no kura nav iespējams datus pārnest MS Excel (\*.xls) formātā, klāt tiek pievienota Līguma 2.4.punktā noteiktā informācija MS Excel (\*.xls) formātā.
	6. Pircējs par faktiski Preci norēķinās 30 (trīsdesmit) dienu laikā no dienas, kad Pārdevējs iesniedzis Līguma 2.4.punktā noteikto rēķinu, veicot pārskaitījumu Pārdevēja norādītajā bankas norēķinu kontā.
	7. Par samaksas dienu tiek uzskatīta diena, kad Pircējs veicis pārskaitījumu Pārdevēja norādītajā bankas norēķinu kontā.
3. **PUŠU PIENĀKUMI**
	1. Pārdevēja pienākumi:
		1. Pārdevējs apņemas pārdot Pircējam normatīvajos aktos noteiktajām kvalitātes prasībām atbilstošu degvielu un preci;
		2. Pārdevējs nodrošina Pircējam iespēju iegādāties Preci uzreiz pēc Pārdevēja kredītkaršu izsniegšanas brīža Pircējam visās Pārdevēja DUS;
		3. nodrošina Pircējam iespēju iegādāties Preci visās Pārdevēja DUS 24 (divdesmit četras) stundas diennaktī, izmantojot Karti;
		4. Pārdevējs nodrošina patstāvīgu un nemainīgu atlaidi Precei Līguma darbības laikā;
		5. Pārdevējs piešķir Pircējam kredītu, kāds ir norādīts Kartes pieteikumā. Par kredīta pārtērēšanu ir atbildīgs Pircējs;
		6. **3 (trīs) darba** dienu laikā pēc karšu informācijas saņemšanas bez maksas izsniedz Pasūtītājam Kartes, to PIN kodus un Karšu lietošanas noteikumus;
		7. gadījumā, ja pēc Karšu piegādes vai Līguma izpildes gaitā Pircējs konstatē bojātu Karti vai Karte tiek nozaudēta, Pārdevējs bez maksas to apmaina pret nebojātu vai izsniedz jaunu Karti **3 (trīs) darba** dienu laikā no Pircēja rakstiska pieprasījuma izdarīšanas dienas;
		8. nodrošina iespēju Kartēm noteikt limitus (diennakts uzpildes limits, mēneša limits, vienreizējās uzpildes limits), atsevišķus degvielas veidus un ierobežojumus iegādāties preces.
	2. Pircēja pienākumi:
		1. Pircējs, pasūtot Pārdevējam Kartes, apņemas aizpildīt Kartes pieteikuma veidlapas, norādot Karšu izgatavošanai un turpmākai lietošanai nepieciešamo informāciju;
		2. Pircējs apņemas ievērot Pārdevēja norādījumus, kas attiecas uz Karšu izmantošanu;
		3. par degvielu un citām precēm Pircējs apņemas samaksāt 2.6. punktā noteiktajā termiņā;
		4. gadījumā, ja Karte tiek nozaudēta vai tiek sabojāta, Pircējs vai tā pilnvarotā persona par to paziņo Pārdevējam nekavējoties, tiklīdz tas kļūst zināms, rakstveidā pa faksu Nr.\_\_\_\_\_\_ un pa telefonu Nr.\_\_\_\_\_\_\_\_.
	3. Katra Puse ir atbildīga par savu saistību pienācīgu un savlaicīgu izpildi.
4. **Degvielas KVALITĀTE**
	1. Degvielas kvalitātei, kas tiek pārdota saskaņā ar Līguma noteikumiem, jābūt apliecinātai ar degvielas ražotāju un izplatītāju sertifikātiem, kuriem jāatbilst Latvijas Republikā spēkā esošajos normatīvajos aktos noteiktajām kvalitātes prasībām.
	2. Pārdevējs apliecina, ka visai piedāvātajai degvielai kvalitāte ir apstiprināta ar normatīvajos aktos noteiktajā kārtībā akreditētas atbilstības novērtēšanas institūcijas izsniegtu atbilstības sertifikātu un garantē pārdotās degvielas atbilstību valstī noteiktajām kvalitātes prasībām, arī gadījumos, kad šādas prasības tiek mainītas.
5. **PUŠU ATBILDĪBA**
	1. Par Līgumā noteiktā maksājuma termiņa kavējumu Pircējs maksā Pārdevējam līgumsodu 0,1 %, bet ne vairāk kā 10 % apmērā no nokavētā maksājuma summas par katru kavējuma dienu.
	2. Ja Pārdevējs neievēro Līguma 3.1.6. vai 3.1.7.apakšpunktā noteikto kredītkaršu izgatavošanas, piegādes vai apmaiņas termiņu, tad tas maksā Pircējam līgumsodu 0,1 %, bet ne vairāk kā 10 % no Līguma cenas par katru nokavēto dienu.
	3. Ja Pārdevējs nenodrošina Preces iegādi atbilstoši Līguma 3.1.3.apakšpunktam, tad tas maksā līgumsodu 50.00 EUR (piecdesmit *euro*) apmērā par katru konstatēto gadījumu, kad Pircējam netika nodrošināta DUS norēķināšanās iespēja ar Karti, un atlīdzina visus Pircējam radušos zaudējumus 10 (desmit) darba dienu laikā pēc Pircēja rakstveida pretenzijas saņemšanas.
	4. Ja Pārdevējs pārdevis Pircējam nekvalitatīvu vai Līguma noteikumiem neatbilstošu Preci, Pārdevējs maksā Pircējam līgumsodu 50.00 EUR (piecdesmit *euro*) apmērā par katru šādu konstatēto gadījumu un atlīdzina visus Pircējam radušos zaudējumus 10 (desmit) darba dienu laikā pēc Pircēja rakstveida pretenzijas saņemšanas dienas.
	5. Par konstatēto nekvalitatīvo vai Līguma noteikumiem neatbilstošo konkrēto iegādāto degvielu Pircējs paziņo Pārdevējam rakstveidā pa faksu Nr.\_\_\_\_\_\_ 2 (divu) darba dienu laikā pēc konkrētās iegādātās degvielas uzpildīšanas dienas, uzaicinot Pārdevēju sastādīt divpusēju aktu par konstatētajiem trūkumiem. Pārdevēja pārstāvim, pēc paziņojuma saņemšanas, **4 (četru)** stundu laikā jāierodas Pircēja norādītajā vietā. Pārdevēja neierašanās gadījumā Pircējam ir tiesības sastādīt aktu bez Pārdevēja piedalīšanās, pieaicinot neieinteresētu personu.
	6. Pārdevējs par saviem līdzekļiem nomaina nekvalitatīvo vai Līguma noteikumiem neatbilstošo degvielu pret kvalitatīvu 2 (divu) dienu laikā no akta sastādīšanas.
	7. Ja Pārdevējs nepiekrīt Līguma 5.5.punkta noteiktajā kārtībā sastādītajā aktā norādītājam, Pusēm ir tiesības veikt konkrētās iegādātās degvielas kvalitātes pārbaudi sertificētā laboratorijā, akta sastādīšanas laikā otras Puses vai neieinteresētās personas klātbūtnē noņemot konkrētās iegādātās degvielas paraugus, un nekavējoties tos nosūtot sertificētai laboratorijai.
	8. Ja laboratorijas pārbaudē konkrētās iegādātās degvielas kvalitāte atzīta kā neatbilstoša normatīvajos aktos noteiktajām standartu prasībām, tad Pārdevējs uz sava rēķina nomaina nekvalitatīvo degvielu pret kvalitatīvu 1 (vienas) darba dienas laikā pēc laboratorijas atzinuma izsniegšanas dienas.
	9. Laboratorijas pakalpojumu apmaksu veic Pārdevējs, izņemot gadījumus, kad laboratorijas pārbaude ir veikta pēc Pircēja ierosinājuma un degvielas kvalitāte ir atzīta kā atbilstoša noteiktajām standartu prasībām.
	10. Nekvalitatīvas degvielas iegādes gadījumā, kura rezultātā Pircēja transportlīdzeklim ir radušies izdevumi, kas apstiprināti ar atbilstošu ekspertīzes atzinumu, Pārdevējs atlīdzina Pircējam zaudējumus, pilnā apmērā, normatīvajos aktos noteiktajā kārtībā.
	11. Līgumsoda samaksa neatbrīvo Puses no saistību izpildes.
	12. Puses pilnā apmērā atbild viena otrai par zaudējumiem, kas nav atrunāti Līgumā, ja tādi radīti otrai Pusei ļaunprātības vai neuzmanības dēļ.
6. **NEPĀRVARAMA VARA**
	1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies nepārvaramas varas un ārkārtēju apstākļu rezultātā, ko Puses nevarēja paredzēt un novērst racionāliem līdzekļiem. Šeit pieskaitāmi dabas katastrofas, ugunsgrēks, plūdi, zibens, elektropadeves bojājumi, blokāde, karš, jebkuras militāras akcijas, valsts pārvaldes institūciju rīkojumi, lēmumi vai aizliegumi un citi ārkārtēji apstākļi, kā arī pārējie Pušu kontrolei nepakļautie apstākļi.
	2. Šādu apstākļu pastāvēšanas gadījumā viena no Pusēm 3 (trīs) dienu laikā nosūta paziņojumu otrai Pusei un rakstveidā vienojas par Līguma noteikumu tālāko izpildi, kā arī ziņo rakstiski otrai Pusei par laika pagarinājumu, kas nepieciešams saistību izpildei. Tāpat arī vienai Pusei ir jāziņo otrai Pusei par to, kad ir beigusies nepārvaramas varas un ārkārtēju apstākļu darbība, uz ko balstoties, Puses vienojas par turpmākajām Līguma darbības sekām.
	3. Ja Puse neinformē par šādiem apstākļiem otru Pusi saprātīgā laikā un kārtībā, tā zaudē tiesības atsaukties uz šādu apstākļu esamību un ir atbildīga par otrai Pusei nodarītajiem zaudējumiem.
	4. Pusēm šādos apstākļos ir jāveic visi pasākumi, lai pēc iespējas samazinātu iespējamos zaudējumus otrai Pusei.
	5. Ja nepārvaramas varas apstākļi pastāv ilgāk kā 3 (trīs) mēnešus, Līguma darbība tiek izbeigta un Puses veic savstarpējo norēķinu.
	6. Nepārvaramas varas apstākļu esamība ir jāpierāda Pusei, kura uz tiem atsaucas.
7. **STRĪDU IZSKATĪŠANA UN LĪGUMA LAUŠANA**
	1. Līgumu var papildināt, grozīt vai izbeigt, Līdzējiem savstarpēji vienojoties, un ievērojot Publisko iepirkumu likuma 67.1 panta noteikumus. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stājas spēkā, kad abi Līdzēji tos ir parakstījuši.
	2. Visus strīdus un domstarpības, kas izriet no šī Līgumu, Puses risina savstarpēju pārrunu ceļā. Gadījumā, ja Puses nevar vienoties 15 (piecpadsmit) dienu laikā dienu laikā no strīda rašanās dienas, jebkura no Pusēm ir tiesīga griezties Latvijas Republikas tiesu iestādēs strīdus izšķiršanai.
	3. Pircējs vienpusēji var izbeigt Līgumu, par to rakstveidā brīdinot Pārdevēju 5 (piecas) darba dienas iepriekš, šādos gadījumos:
		1. ja Pārdevējs norēķinos nepiemēro vai samazina Līguma 2.2.punktā noteikto patstāvīgo atlaidi;
		2. ja Pārdevējs atkārtoti nenodrošina degvielas un preces iegādi atbilstoši Līguma 3.1.3. apakšpunktam;
		3. gadījumā, ja Pārdevējam beidzas degvielas piegādei nepieciešamo atļauju (licenču) derīguma termiņš un tas netiek pagarināts vai minētās atļaujas (licences) Pārdevējam tiek anulētas.
	4. Pārdevējs vienpusēji var atkāpties no Līguma, ja Pircējs divu mēnešu laikā atkārtoti neveic apmaksu saskaņā ar Līguma 2.punktā noteikto kārtību un termiņiem, par to rakstveidā brīdinot Pircēju 5 (piecas) darba dienas iepriekš.
	5. Līguma 7.2.punktā noteiktajos gadījumos Līgums uzskatāms par izbeigtu sestajā dienā pēc Pircēja paziņojuma par atkāpšanos (ierakstīta vēstule) izsūtīšanas dienas.
8. **NOSLĒGUMA NOTEIKUMI**
	1. Šis Līgums stājas spēkā 201\_\_\_. gada \_\_\_\_\_\_\_\_\_ un darbojas līdz 201\_. gada \_\_\_\_\_ vai līdz Līguma 2.1.punktā noteiktās maksimālās summas apgūšanai.
	2. Ja kāds no Līguma noteikumiem zaudē spēku normatīvo aktu grozījumu gadījumā, Līgums nezaudē spēku tās pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tās noteikumi ir saistoši Pušu tiesību pārņēmējam. Pārdevējs brīdina Pircēju par šādu apstākļu iestāšanos vienu mēnesi iepriekš.
	4. Par Līguma grozījumiem un papildinājumiem Puses vienojas rakstiski. Rakstiskās vienošanās kļūst par šī Līguma neatņemamām sastāvdaļām.
	5. Puses apņemas saglabāt konfidencialitāti attiecībā uz savstarpējo saistību saturu un to izpildes komerciālajiem noteikumiem.
	6. Neviena no Pusēm nav tiesīga nodot savas tiesības un saistības, kas attiecas un izriet no šī Līguma, trešajai personai bez otras Puses rakstveida piekrišanas.
	7. Šajā Līgumā neatrunātajos jautājumos Puses vadās no Latvijas Republikā spēkā esošajiem normatīvajiem aktiem.
	8. Kontaktpersonas Līguma izpildē:
		1. Pircējs no savas puses pilnvaro Vārds, uzvārds, amats \_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_,
		2. Pārdevējs no savas puses pilnvaro Vārds, uzvārds, amats \_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_.
	9. Līgums sastādīts divos vienādos eksemplāros latviešu valodā uz \_\_\_ (\_\_\_\_\_\_) lapām, pa vienam eksemplāram katrai no Pusēm. Abiem Līguma eksemplāriem ir vienāds juridisks spēks. Līgumam uz tā noslēgšanas brīdi ir pievienoti \_\_ pielikumi uz \_\_\_ lapām.

**PUŠU JURIDISKĀS ADRESES UN NORĒĶINU REKVIZĪTI**

PIRCĒJS: PĀRDEVĒJS:

**Vidzemes plānošanas reģions**

Jāņa Poruka iela 8-108, Cēsis,

Cēsu novads, LV-4101

Reģistrācijas Nr. 90002180246

LR Valsts kase, kods TRELLV22

Konts LV25 TREL 9580 5600 0000 0

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Administrācijas vadītāja

Guna Kalniņa-Priede

1. Pretendents norāda tehniskās specifikācijas prasībām atbilstošas degvielas mazumtirdzniecības cenu (bez atlaides un bez PVN) degvielas uzpildes stacijā Cēsu pilsētas administratīvajā teritorijā, kas ir tuvākā Pasūtītāja juridiskajai adresei – Jāņa Poruka iela 8-108, Cēsis, LV-4101, attiecīgajā datumā.

Ja minētajā datumā attiecīgajā attiecīgās degvielas uzpildes stacijas degvielas mazumtirdzniecības cena (bez atlaides) ir mainījusies, Pretendents norāda tās dienas augstāko cenu (bez PVN). [↑](#footnote-ref-1)
2. Iekļauj tikai, tad ja Pretendents piedāvā Pasūtītājam tā DUS iegādāties auto ekspluatācijas materiālus vai automašīnas mazgāšanas pakalpojumu. [↑](#footnote-ref-2)